Emigrasie of eerder reënboognasie? – Finesse Meisie
Ons het berge, ons het strande, ons het bosveld, ons het woestyn en ons het stede. Ons is “Proudly South African” en bly in een van die mees amazing lande in die wêreld.
Ons sing “Ons vir jou, Suid-Afrika”, ons het kultuur vir elke dier met ’n gier – en die beste van alles is dat ons van die vriendelikste mense in die wêreld is. Waar anders in die wêreld gaan jy kan smul aan biltong, blatjang en boerewors? Of skreeu vir die Springbokke, Proteas en Bafana-Bafana?
Ja, ek hoor wat jy sê. Elke koerant se voorblad is besaai met moord, kapings, verkragting en politiek. Maar wat gaan dit jou help as jy nou die hasepad kies? As jy weet dinge is verkeerd, is jy een van die belangrikes wat juis moet bly om dinge te probeer verander.
Daar gaan altyd vrese en gevare wees, waar jy jouself ook al in die wêreld bevind. Die deal is net dat jy jou deel moet doen. Sluit jou deure, wees wakker vir die dinge wat om jou gebeur en glo in Jesus.
Onthou net: Jy is die toekoms van môre. As jy besluit om te hardloop is daar geen tomorrow vir ons nie.
Beste vriendin, en steeds Ma!
Karis se storie oor tienerseks Hoofstuk 6 Deel 3